Bill ja Melinda Gatesin säätiö

Bill ja Melinda Gatesin säätiö () on maailman suurin avoimesti toimiva hyväntekeväisyysjärjestöEconomist, Flat-pack accounting, 11.5.2006. Sen päämäärä on tarjota elämän pelastavia terveystuotteita ja teknologiaa maailman köyhimpiin osiin. Järjestön perustivat Bill Gates ja Melinda Gates vuonna 2000. Järjestön päämaja on Seattlessa.

Toiminnot
pienoiskuva|Bill ja Melinda Gates vuonna 2009.
Säätiö on rahoittanut AIDS-, tuberkuloosi- ja malaria-rokotteiden tutkimusta, AIDS-sairaita Botswanassa ja lasten rokotusprojekteja Intiassa ja Afrikassa. Tammikuussa 2005 säätiö myönsi kansainväliselle rokotesäätiölle 750 miljoonaa dollaria polio-, kurkkumätä-, hinkuyskä-, tuhkarokko- ja keltakuumerokotevalmistukseen. Säätiö tukee kirjastoja ja opiskelijoita. Noin 100 uutta ulkomaista opiskelijaa tuetaan vuosittain opiskeluun Cambridgen yliopistossa (Gatesin stipendi, 210 miljoonaa dollaria vuonna 2000Gates Cambridge Scholarships ). Kolme neljäsosaa koko rahoituksesta annetaan kansainvälisiin projekteihin.

Säätiö on lahjoittanut yhteensä 287 miljoonaa dollaria eri HIV/AIDS-tutkimuksiinGates gives $287m to HIV research BBC News. Säätiö lahjoitti 500 000 dollaria vuonna 2005 Kashmirin maanjäristyksen avustuksiin. 

Vuonna 2004 säätiö lahjoitti 720 miljoonaa dollaria Yhdysvaltain koulujen parantamiseen. Se on avustanut myös älykkään suunnittelun ajajana tunnettua Discovery Institutea kymmenellä miljoonalla dollarilla. Ehtona lahjoitukselle on, että DI saa käyttää sitä vain Cascadia Center -projektiin, jossa opintojen aiheena on Yhdysvaltain luoteisten osavaltioiden liikenne.

Suomessa säätiö on myöntänyt Helsingin kaupunginkirjastolle miljoonan dollarin suuruisen tunnustuksen hyvästä, Internetin käyttömahdollisuuksia edistävästä työstä. Kansanterveyslaitos on saanut säätiöltä tukea pneumokokkitutkimukseen vuonna 2005.KTL:n vetämä tutkimus sai suurapurahan, Mediauutiset 2005 

Säätiön tavoitteena on hävittää malaria vuoteen 2040 mennessä.https://www.gatesnotes.com/Malariahttps://www.gatesnotes.com/Health/Mapping-the-End-of-Malaria Säätiö on aloittanut työskentelyn malarian hävittämiseksi vuonna 2007 ja sen kumppani on Malaria No More -järjestö.https://www.gatesnotes.com/Health/Eradicating-Malaria-in-a-Generation

Lahjoitukset
Kesäkuussa 2006 Warren Buffett ilmoitti lahjoittavansa järjestölle noin 30 miljardin dollarin arvosta osakkeita. Lahjoitus kaksinkertaisti järjestön varallisuuden lähes 60 miljardiin dollariin. Gates-säätiön varat vuonna 2005 olivat 29,1 miljardia dollaria, ja se jakoi avustuksia 1,36 miljardia dollaria. Warren Buffettin vuosittain lahjoittamat 1,5 miljardia dollaria tuli ilmeisesti jakaa vuoden sisällä. Bill Gates ilmoitti, että hän poistuu Microsoftista heinäkuussa 2008 ja alkaa hoitaa säätiötä. Gates pysyi edelleen Microsoftin hallituksen puheenjohtajana ja asiantuntijana avainprojekteille.Forbes, Video News, Giving Away A Fortune

Kritiikki

Osa konservatiiveista kritisoi säätiön tukevan abortteja ja ehkäisyä. Projektien arvostellaan keskittyvän lyhyen aikavälin ongelmiin ja lisäävän köyhien maiden riippuvuutta lännestä, sen sijaan että tuettaisiin niiden omaa taloutta. Säätiön väitetään hoitavan vain Yhdysvaltojen valtion systemaattisesti alirahoittamia koulutus- ja sosiaalitehtäviä poliittisin päämäärin ja antaen toimintojen valvontatehtävät viranomaisten sijaan säätiölle. Gatesin säätiöllä on osakkeita lääkeyrityksistä (esimerkiksi Merck ja Pfizer), jotka taistelevat halvempia geneerisiä lääkkeitä vastaan ja saattavat hyötyä rokoteprojekteista ja -tutkimuksesta.

 Lähteet 

 Aiheesta muualla 

 Bill & Melinda Gates Foundationin virallinen sivusto
 Monopol der Wohltaten ZEIT online, 28.06.2006

Luokka:Yhdysvaltalaiset hyväntekeväisyysjärjestöt
Luokka:Yhdysvaltalaiset säätiöt